ПРОТОКОЛ №  7
от заседание на Комисията по
предотвратяване и установяване на конфликт на интереси и взаимодействие с Инспектората към Висшия съдебен съвет,
проведено на  16 февруари 2015 г.

Днес, 16 февруари 2015 г., понеделник, в сградата на Висшия съдебен съвет се проведе заседание на Комисията по предотвратяване и установяване на конфликт на интереси и взаимодействие с Инспектората към ВСС, в състав: 

	         ПРЕДСЕДАТЕЛ:    НЕЗАБРАВКА СТОЕВА
	                  ЧЛЕНОВЕ:    ГАЛИНА КАРАГЬОЗОВА
                                              КАЛИН КАЛПАКЧИЕВ
                                                                         ВАСИЛ ПЕТРОВ

При обсъжданията по т. 1 от дневния ред присъстваха членовете на Комисия по правни въпроси към ВСС Юлиана Колева и Юлия Ковачева.

1. ОТНОСНО: Обсъждане на проблеми по прилагането на приетата от ВСС Единна методика по приложението на принципа за случайно разпределение на делата в районните, окръжните, административните, военните, апелативните и специализираните съдилища на съвместно заседание с Комисия по правни въпроси. На съвместното заседание да бъдат поканени административните ръководители на  апелативните съдилища, апелативния специализиран наказателен съд и административните съдилища.

На заседанието присъстваха: Петя Шишкова – заместник-председател на Софийски апелативен съд, Ванухи Аракелян – председател на АС Варна, Яни Бахчеванов – председател на АС Бургас, Илияна Попова – и.ф. председател на АС Велико Търново, Вера Иванова – заместник-председател на АдмС Пловдив, Даниела Росенова – председател на АСпНС, Радостин Радков – председател на АдмС София - град, Мария Попова – председател на АдмС София - област, Мария Тодорова – председател на АдмС Благоевград, Таня Евтимова – председател на АдмС Бургас, Евгения Баева - заместник – председател на АдмС Варна, Силвия Д имитрова – председател на АдмС Враца, Галина Стойчева – председател на АдмС Кюстендил, Габриева Христова – председател на АдмС Ловеч, Мариана Шотева – председател на АдмС Пазарджик, Игнат Георгиев – председател на АдмС Перник, Мария Златанова – заместник-председател на АдмС Пловдив, Бойка Табакова – председател на АдмС Стара Загора и Диана Петкова – председател на АдмС Ямбол. 
Участниците в срещата споделиха за възникнали проблеми при прилагането на приетата от ВСС Единна методика по приложението на принципа за случайно разпределение на делата в районните, окръжните, административните, военните, апелативните и специализираните съдилища и направиха предложения за внасяне на промени в съответните текстове. След направените обсъждания

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

ПРИЕМА предложенията, направени от административните ръководители на апелативните и административните съдилища. Същите ще бъдат взети предвид при изменение и допълнение на приетата от ВСС Единна методика по приложението на принципа за случайно разпределение на делата в районните, окръжните, административните, военните, апелативните и специализираните съдилища.

2. ОТНОСНО: Отложено, съгласно решение на КПУКИВИВСС по протокол № 5/09.02.2015 г., т. 2.
Обсъждане на график и структура на Националната програма за реформи за 2015 г., утвърдени от министъра на финансите. 

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

ПРИЕМА график и структура на Националната програма за реформи за 2015 г., утвърдени от министъра на финансите. 

І. По Закона за предотвратяване и установяване на конфликт на интереси:

3. ОТНОСНО: Декларации по чл. 12 от ЗПУКИ.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

3.1. ПРИЕМА декларациите по чл. 12 от ЗПУКИ по списъка – приложение № 1.
3.2. Приетите от комисията декларации да се публикуват на интернет страницата на Висшия съдебен съвет.

3.3. На основание чл. 18а, ал. 2 от ЗПУКИ ИЗПРАЩА на Комисията за предотвратяване и установяване на конфликт на интереси декларациите по чл. 12 от ЗПУКИ, подадени пред ВСС в просрочие на установените със закона срокове, описани в списък – приложение № 2.

4. ОТНОСНО: Уведомително писмо изх. № 32/20.01.2015 г. от районния прокурор на Районна прокуратура гр. .................... във връзка с подадена пред ВСС декларация по чл. 12, т. 3 от ЗПУКИ на ..........................................................................

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

ИЗПРАЩА на КПУКИ заверено копие от писмо с изх. № 32/20.01.2015 г. от районния прокурор на Районна прокуратура гр. ............................ във връзка с подадена пред ВСС декларация по чл. 12, т. 3 от ЗПУКИ на ..................................................................., за присъединяване към образуваната преписка по изпратен сигнал на основание чл. 18а, ал. 2 от ЗПУКИ изх. № 96-00-438/10.12.2014 г. на ВСС.

5. ОТНОСНО: Отложено, съгласно решение на КПУКИВИВСС по протокол № 5/09.02.2015 г., т. 10.
Заявление за достъп до обществена информация от ........................................................, вх.рег. № 97-00-065/03.02.2015 г.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

5.1. Исканата обществена информация по т. 1, т. 2 и т. 3 от заявление за достъп до обществена информация вх. рег. № 97-00-065/03.02.2015 г., подадено от .......................................... се съдържа в кратките и в пълните стенографски протоколи от проведените заседания на Висшия съдебен съвет в периода от 03.10.2012 г. до настоящия момент, които са публично достъпни на интернет страницата на ВСС www.justice.bg, раздел „Заседания на ВСС”, подраздел „Протоколи”.
5.2. Исканата обществена информация по т. 4 от заявлението по своето същество представлява въпрос, на който следва да бъде даден отговор, поради което на вносителя на заявлението следва да се отговори, че членовете на ВСС са лица, заемащи публични длъжности по смисъла на ЗПУКИ и като такива имат задължението да спазват законовите разпоредби за превенция на конфликта на интереси, заложени в ЗПУКИ. С чл. 35 от ЗСВ е въведена специална процедура за действие от страна на член на ВСС в случаите, когато ВСС следва да вземе решение, което се отнася лично до него или до негов съпруг или роднина, или ако са налице други обстоятелства, които пораждат съмнение в неговата безпристрастност. Тази процедура е повторена и в чл. 40 от Правилника за организация на дейността на ВСС и неговата администрация.
5.3. Изпраща решението на Комисията по т. 5.1. и т. 5.2. на Главния секретар на ВСС.

ІІ. Разни:

6. ОТНОСНО: Извлечение от решение на Комисия „Публична комуникация” взето по протокол № 5/03.02.2015 г., т. 8.2, с оглед изразяване на мнения, идеи и предложения за структурирането и съдържанието на новия интернет сайт в срок до 27 февруари 2015 г.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

ПРИЕМА ЗА СВЕДЕНИЕ решението на Комисия „Публична комуникация” взето по протокол № 5/03.02.2015 г., т. 8.2. 

ПРЕДСЕДАТЕЛ НА КОМИСИЯ ПО
ПРЕДОТВРАТЯВАНЕ И УСТАНОВЯВАНЕ 
НА КОНФЛИКТ НА ИНТЕРЕСИ И
ВЗАИМОДЕЙСТВИЕ С ИНСПЕКТОРАТА 
КЪМ ВИСШИЯ СЪДЕБЕН СЪВЕТ: 	/П/				
НЕЗАБРАВКА СТОЕВА